Llagostera Ràdio - El MOT 2019 "connectarà" les quatre ribes del Mediterrani a través de la literatura\nFoto de família de la presentació del MOT 2019. / Foto: Festival MOT\nArticle Anterior Els planejaments vigents a la Costa Brava permeten construir encara 30.000 habitatges dels 71.500 previstos a tot Girona\nSegüent Article Girona, Barcelona, Gavà, Granollers, Mataró, Premià de Mar i Terrassa compartiran una plataforma de contractació pública\nLa sisena edició del MOT ha convidat autors nacionals i internacionals procedents de les quatre ribes del Mediterrani i d'altres sota la mateixa premissa: tots escriure amb el mateix mar com a rerefons.\nEls primers noms confirmats del festival hi ha Alaa Al Aswani, Marcello Fois i Burhan Sönmez; en l'àmbit de la literatura en castellà, María Belmonte i Javier Reverte i, finalment, Carme Riera, Josep Piera, Josep Maria Fonalleras i Adrià Pujol.\nEl MOT arriba a la sisena edició, segons els organitzadors, amb un públic més que consolidat. El festival va començar a caminar el 2014 dedicat a la literatura fantàstica i comissariat per David Roas. El 2015, Mita Casacuberta va rellevar Roas i va idear un MOT al voltant del lema "Escriure ciutats". L'any següent, de nou Casacuberta va cliderar un festival dedicat a les vides escrites. El 2017 es va dedicar a la literatura que escrivia el passat. Finalment, l'any passat el fil conductor va ser la literatura de compromís i de l'experiència, amb Josep Ramoneda al capdavant.


Crònica de la Jornada 02-02-2020 | SEL VILANOVA\nCrònica de la Jornada 02-02-2020\n1 i 2 de febrer de 2020\nEL S14 TORNA A LA SEGONA POSICIÓ\nEl dissabte, primer de febrer, les categories més menudes del SELVNG van desplaçar-se a la veïna localitat de Sitges per participar en la primera trobada específica de l'any. El dia semblava no acompanyar gaire a primera hora però, mica en mica, el sol va anar ocupant el seu lloc, i lacalor del joc va permetre gaudir d'una bona matinal.\nEls més petits, S6 i S8, s'integraren amb d'altres escoles per fer equip, mentre que els S10 presentaren dos equips. El joc i l'evolució van anar gairebé emparellats a la climatologia: bona actitud i progressió en el joc a mesura que avançaven els minuts, amb una clara millora en el joc i en la actitud tant ofensiva com especialment defensiva. Partits amb rivals com Terrassa, el Gòtics, el BUC, la UE Santboiana, el Sant Cugat o el mateix Sitges, han permès acumular experiència i idees.\nSELVNG 20 - SELVNG 20\nEl dissabte a la tarda els S14 rebien els Carboners de Terrassa. El matx va començar amb nervis i imprecisions de la banda vilanovina, i els joves entrenats per Joan Puig van tardar en entrar al partit. La defensa vallesana aturava en moltes ocasions amb facilitat un joc poc incisiu dels locals, que van sumar punts en els moments de joc col·lectiu i van acabar anant al descans amb un 40 a 5 favorable. A la represa, però, la situació es va mantenir i el joc es va igualar, amb uns Carboners fent servint en atac els seus jugadors més voluminosos, que els de blau cel no van saber com aturar. Al final, victòria, bonus i segona posició per als vilanovins.\nComplicat el partit que afrontava el sènior diumenge a l’Annex 2. Per la limitació d’efectius, que els va fer saltar al camp amb catorze jugadors, i pel rival, un Hospitalet que sempre s’ha demostrar un ós dur de rossegar. Molt bona part dels dos equips, en què en cap moment es va notar la superioritat numèrica dels del Baix Llobregat: els vilanovins avançant-se en el marcador, i un bon estira-i-arronsa on els de blau movien la pilota i mantenien la possessió, però es veien ràpidament superats en defensa. Al descans, el marcador reflectia un 14 a 19; a la represa, el desgast del primer temps, el cansament i els errors van acabar passant factura als vilanovins, que encaixaren un 14 a 51.


Darrer concert de la temporada de l’ONCA al Petit Palau en clau de jazz - Revista Musical Catalana\nDarrer concert de la temporada de l’ONCA al Petit Palau en clau de jazz\nJosep Maria Sauret dirigirà aquest darrer concert de temporada de l’ONCA\nDemà dijous, 10 d’abril (20 h), l’Orquestra Nacional Clàssica d’Andorra (ONCA) acaba la seva temporada de concerts al Palau de la Música Catalana (Sala Petit Palau) amb el programa “Jazz & cordes”, tot maridant la música clàssica i el jazz sota la batuta de Josep Maria Sauret. “Jazz & cordes” és un nou projecte de l’ONCA –amb idea original del festival Nits de Jazz de Platja d’Aro– concebut per Josep Maria Sauret i Dick Them, amb la col·laboració especial de Laura Simó i el Dick Them Trio, els quals intervenen en aquest concert.\nJosep Maria Sauret ha investigat sobre les possibilitats sonores dels instruments de corda en l’estil jazzístic, però conservant l’esperit de la música clàssica, i ha encarregat a arranjadors musicals experimentats unes versions de grans temes des del prisma d’aquesta idea musical. Els arranjaments han estat fets per Lorenzo Barriendos i els músics Francesc Capella, Josep Maria Duran, Àlex Martínez i Joan Sanmartí.\nPer la seva banda, el contrabaixista Dick Them ha treballat amb Sauret fent la recerca del repertori i coordinant el muntatge i el treball musical amb el trio de jazz format pel mateix Dick Them al contrabaix, Francesc Capella al piano i Lluís Ribalta a la bateria. La proposta artística compta amb la veu de Laura Simó i amb Xavier Llobet en la part tècnica.\nEl concert, d’una hora de durada, començarà amb tres obres d’Andersen (Fiddle Faddle, Arietta i Plink, plank, plunk) i continuarà amb Oblivion de Piazzolla i Time after time de Lauper. El públic tindrà l’ocasió d’escoltar una de les obres emblemàtiques del repertori català, És quan dormo que hi veig clar, del poeta Josep Vicenç Foix, amb música del mestre Bardagí i de Serrat. Acte seguit serà el torn d’obres de perfil més jazzístic amb I can’t give you anything but love de McHugh i Fields i Summer me, winter me de Bergman i Legrand. L’actuació continuarà amb tres obres interpretades per la cantant Laura Simó i el trio de jazz Deck Them Trio: If I were a bell de Loesser, Lullaby of birdland de Shearing i The way you look tonight de Kern i Fields. Per finalitzar el concert, els artistes convidats, acompanyats de l’ONCA, interpretaran Fields of gold d’Sting, Wave de Jobim i Louisiana sunday afternoon de Schuur.\nLa temporada de concerts 2013-14 de l’ONCA (Gerard Claret, concertino director) al Palau de la Música és organitzada per la Fundació ONCA, emparada pel Govern d’Andorra i la Fundació Crèdit Andorrà; les entrades tenen un preu únic de 13 euros. Més informació i compra d’entrades: www.palaumusica.cat.


teleassistència f | Neolosfera\nPublicat el 07/05/2014 per obneo\nContextos Concretament a Reus, i juntament amb l’Ajuntament, la Creu Roja ha instal·lat teleassistències, o sigui, un telèfon que amb la simple premuda d’un botó que porta l’usuari penjat al coll es posa en contacte immediatament amb la Creu Roja. [Avui, 18/02/1996]\nHan pactat destinar dotze milions a programes d’atenció i contingència, com ara un servei de berenar sopar per a mil nens amb dèficit d’alimentació, incrementar la cobertura del servei d’atenció domiciliària als dependents o dotar de més recursos el servei de teleassistència. [Avui, 25/10/2006]\nObservacions A l’Observatori de Neologia es va documentar per primera vegada aquest neologisme l’any 1996 i és un dels neologismes que apareix de manera freqüent any rere any. La forma teleassistència està construïda amb el formant culte provinent del grec tele– que significa ‘lluny’ i la paraula catalana assistència. Amb la instal·lació d’un aparell a l’habitatge de l’usuari que ha sol·licitat aquest servei, queda connectat telefònicament amb una centraleta, amb la qual es pot comunicar en cas d’urgència simplement prement un botó. Amb aquest servei s’intenta millorar l’autonomia de les persones amb mobilitat reduïda o persones grans que viuen o passen moltes hores soles, i pal·liar les necessitats derivades de situacions de dependència.\nL'entrada va ser publicada el Neolosfera i etiquetada composició culta, societat per obneo. Guarda l'enllaç permanent.


Càncer: Teràpies dirigides o diana | PortalCLÍNIC\nCàncer Teràpies dirigides o diana\nEfectes adversos de les Teràpies dirigides o diana\nSón fàrmacs que actuen sobre dianes específiques de les cèl·lules tumorals de manera que produeixen menys efectes secundaris. Cada tipus de teràpia dirigida funciona de manera diferent, però totes interfereixen amb la capacitat de la cèl·lula cancerosa per créixer, dividir-se, reparar i/o comunicar-se amb altres cèl·lules. Les teràpies dirigides s'administren soles o en combinació amb altres tractaments i la via d'administració i freqüència depèn del fàrmac prescrit per al professional de la salut.\nHipertensió arterial. Mantenir una dieta baixa en sal i fer exercici segons les capacitats de cada persona.\nSagnat. Fonamentalment a nivell nasal. Si apareix sagnat abundant s'ha de consultar amb l'equip de salut.\nSíndrome mà-peu. És un quadre inflamatori que afecta les extremitats i es caracteritza per l'enrogiment dels palmells de les mans i les plantes dels peus, inflor i sensació de formigueig. De vegades, apareixen esquerdes, descamació, butllofes, nafres i dolor intens que obliguen a suspendre el tractament.\nPer mantenir la continuïtat del tractament és important la prevenció. Tenir una bona hidratació i cura de peus i mans, evitar l'aigua molt calenta a la higiene diària i usar roba i calçat còmodes. És important comunicar a l'equip de salut si es comencen a notar els primers símptomes per poder tractar-lo.\nReacció acneiforme. Aparició de lesions a la pell en forma de granets habitualment a la cara, cuir cabellut, pit i esquena. És un efecte advers molt freqüent del tractament amb anticossos monoclonals. Per minimitzar la seva intensitat són molt importants les cures. Utilitza netejadors suaus sense sabó, cremes hidratants sense alcohol i fotoprotectors.


El Govern del PP "s'oblida" de publicar al BOE el patrimoni dels seus ministres i alts càrrecs | Català Digital Cataladigital.cat AMP\nEl Govern del PP “s’oblida” de publicar al BOE el patrimoni dels seus ministres i alts càrrecs\nEl Govern del PP deixarà el seu lloc en els pròxims dies sense haver publicat al Butlletí Oficial de l’Estrada (BOE) el patrimoni del president i dels ministres i alts càrrecs en el moment del seu nomenament. L’última vegada que es va fer va ser el 2014, i en aquests últims dos anys l’Executiu del PP no ha aprovat el reglament necessari per adaptar-se a la llei de 2015 reguladora de l’exercici de l’alt càrrec.\nVa ser una llei del Govern socialista de José Luis Rodríguez Zapatero, que regula els conflictes d’interessos dels membres del Govern i dels alts càrrecs de l’Administració General de l’Estat, la qual va implantar el 2006 l’obligació de publicar al BOE aquestes declaracions de béns dels membres de l’Executiu.\nEls alts càrrecs han de presentar una declaració de béns i patrimoni en els tres mesos següents a la seva presa de possessió i es va afegir que, abans de finals de setembre, havien de publicar-se al BOE les dels ministres i secretaris d’Estat nomenats o cessats entre l’1 de juliol de l’any anterior i el 30 de juny del present.\nEls alts càrrecs han de presentar una declaració de béns i patrimoni en els tres mesos següents a la seva presa de possessió\nAmb la Llei de Transparència, l’Executiu del PP va ampliar el llistat de càrrecs que han de publicar les declaracions de béns, inclosos els ambaixadors, subsecretaris i altres. Així es va fer el setembre de 2014, l’última vegada que es va complir amb aquest tràmit.\nI és que la Llei de 2015 reguladora de l’exercici de l’alt càrrec va derogar el decret que fixava al setembre el moment de la publicació al BOE i va deixar tot pendent d’un reglament que mai va arribar a veure la llum.\nPer tant, el Govern de Rajoy que va prendre possessió el 4 de novembre de 2016 mai va arribar a fer públic el seu patrimoni en el moment de ser nomenats i tot apunta que tampoc es veuran les del seu cessament. Sí que són públiques les declaracions de béns i activitats dels ministres que alhora són diputats, que no són tots.\nEl gener passat, En comú Podem demanar explicacions al Govern per no haver aprovat aquest reglament: “No heu trobat un moment en 15 mesos per fer-ho? -preguntava el portaveu adjunt de la confluència catalana de Units Podem, Josep Vendrell-. Considera que la transparència, especialment en la regulació dels conflictes d’interessos, és un tema menor que pot ser posposat durant 15 mesos? “.\nEn la seva resposta, recollida per Europa Press, el Govern va assegurar no tenir “la més mínima intenció d’incomplir o retardar” cap dels preceptes de la llei de 2015 que precisament tenia per objecte “millorar la credibilitat en els alts càrrecs i lluitar contra tota actuació corrupta o contrària als valors d’ètica pública”.\nPerò Moncloa va insistir en la necessitat d’esperar a aquest desenvolupament reglamentari pendent per definir exactament què és el que es publica al BOE, ja que no es poden publicar les declaracions de patrimoni completes. Segons la seva opinió, es tracta de buscar “una declaració comprensiva de la situació patrimonial dels alts càrrecs, ometent aquelles dades referents a la seva localització i salvaguardant la privacitat i seguretat dels seus titulars”.\nMentrestant, la custòdia de les declaracions de béns i activitats segueix en mans del Ministeri d’Hisenda, l’Oficina de Conflictes d’Interessos té encarregada la vigilància de les incompatibilitats.\nPrecisament, el Tribunal de Comptes va revelar en un informe referit al període 2012-2014 que aquesta oficina no verifica les declaracions dels alts càrrecs, ni tampoc busca possibles omissions, i que en aquest període només va sol·licitar aclariments sobre activitats prèviament declarades o sobre notícies que apareixien a la premsa.\nEn concret, el Tribunal criticava que l’esmentada Oficina “es va limitar” a gestionar els registres de béns i activitats dels alts càrrecs, però “no va desenvolupar les facultats que li atribueix la llei per verificar i investigar” la informació declarada.\nQuan es va conèixer aquest informe, el novembre passat, tant el PSOE com Units Podem plantejar sengles propostes de resolució demanant que l’Oficina de Conflictes d’Interessos exerceixi un major control de la veracitat de les declaracions de béns i interessos dels alts càrrecs.\nEn concret, els socialistes plantejaven que es realitzin comprovacions de les declaracions dels alts càrrecs contrastant amb les antigues, i que se’ls requereixi a esmenar defectes o omissions sota amenaça d’obrir un procediment sancionador. Per la seva banda, Units Podem suggeria “desenvolupar totes les facultats” que permet la llei per “verificar i investigar les dades declarades”.\nFins i tot el PP va reconèixer en una altra resolució que la situació havia de millorar en incidir “especialment” en la conveniència de realitzar “comprovacions periòdiques i aleatòries” per verificar les dades declarades pels alts càrrecs. El seu text va ser l’únic que es va aprovar, ja que la seva majoria en la Comissió Mixta va poder derrotar les demandes de l’oposició.


Descobreix la millor cuina de mercat de tot Catalunya. El programa Cuines es va estrenar el 1996 amb la voluntat de ser una finestra on els cuiners i les cuineres professionals d'arreu del país poguessin mostrar-nos els seus plats. Des d'aleshores, Cuines ens ha acompanyat a les sobretaules de TV3, com a difusor d'un dels nostres béns culturals més preuats, dinàmics i canviants. La temporada 2010-2011 va començar amb la nova direcció de Tana Collados. Un dels objectius d'aquesta nova etapa és posar la cuina professional, en general, i la d'autor, en particular, a l'abast dels fogons de totes les llars de Catalunya. Com a mostra d'aquesta proximitat, els divendres es dediquen a la saviesa popular: el «Cuines de casa»…\nDescobreix la millor cuina de mercat de tot Catalunya. El programa Cuines es va estrenar el 1996 amb la voluntat de ser una finestra on els cuiners i les cuineres professionals d'arreu del país poguessin mostrar-nos els seus plats. Des d'aleshores, Cuines ens ha acompanyat a les sobretaules de TV3, com a difusor d'un dels nostres béns culturals més preuats, dinàmics i canviants. La temporada 2010-2011 va començar amb la nova direcció de Tana Collados. Un dels objectius d'aquesta nova etapa és posar la cuina professional, en general, i la d'autor, en particular, a l'abast dels fogons de totes les llars de Catalunya. Com a mostra d'aquesta proximitat, els divendres es dediquen a la saviesa popular: el «Cuines de casa» ens porta cuiners no professionals perquè ens ensenyin les seves receptes. En aquest llibre trobareu una selecció de receptes del programa endreçades per temporada. Un munt de possibilitats delicioses per a tots els gustos i butxaques, explicades pas a pas per tal que tothom les pugui dur a terme amb èxit, tot plegat de la mà de molts cuiners professionals i amateurs que han passat pel programa en els darrers anys.\nInseparables, compra CUINES TV3 junto a:


El vicepresident Yllanes informa el sector empresarial i innovador d'Eivissa que el districte innovador 07800 es convertirà en un node de la Xarxa PI+I+D+I\nDarrera actualització: 27 octubre 2021\nEn el marc de la I Setmana de la Creativitat i Tecnologia d’Eivissa, la Direcció General d’Innovació ha informat també que el Govern ajudarà a posar en marxa un Fab Lab a Vila\nEl vicepresident del Govern i conseller de Transició Energètica, Sectors Productius i Memòria Democràtica, Juan Pedro Yllanes, ha tengut aquest dimecres una reunió amb el sector empresarial i innovador i les diferents patronals de l’illa d’Eivissa i els ha informat que el districte innovador 07800 es convertirà en un node de la xarxa PI+I+D+I gràcies al conveni entre el Centre per al Desenvolupament Tecnològic Industrial (CDTI) i la Direcció General d'Innovació.\nEn paraules del vicepresident, «Eivissa es pot convertir en un centre neuràlgic de la innovació, i és per això que volem informar que el fet que hi hagi un node de Xarxa PIDI a l’illa no és més que una altra passa més en l’aposta que fa el Govern quant a la diversificació del model productiu i en la seva aposta per la innovació». «Vull recordar que la Xarxa està coordinada pel CDTI i posa a la seva disposició els mitjans i recursos encaminats a l'assoliment de la seva missió, que és promoure i impulsar la innovació i el desenvolupament tecnològic de les empreses espanyoles, en particular el sistema de gestió d'informació i el servei de suport en la gestió de consultes rebudes en les entitats», ha dit el vicepresident.\nAixí mateix, ha informat que aquesta xarxa, «a més, celebrarà esdeveniments d'informació sobre els instruments del CDTI dirigits als membres de la Xarxa PIDI i assessorarà les empreses i els emprenedors sobre les línies de suport més convenients, en funció de les característiques dels seus projectes tecnològics i empresarials, cobrint tots els àmbits administratius, des dels programes locals als internacionals, i tots els àmbits de la innovació».\nCal assenyalar que les entitats PIDI atenen amb els seus propis mitjans i recursos les sol·licituds d'informació i assessorament sobre finançament públic de la I+D+I rebudes en el seu àmbit geogràfic i sectorial, i les registren en el sistema de gestió d'informació de la Xarxa PIDI. També celebren esdeveniments en col·laboració amb el CDTI, a fi de difondre els instruments i programes de finançament públic de la I+D+I i facilitar la cooperació tecnològica empresarial, i és per això que aquest servei està dirigit a empreses i emprenedors espanyols que cerquen el millor finançament públic per a les seves activitats d'I+D+I, a través de convocatòries de programes regionals, nacionals, europeus o internacionals.\nFab Lab a Vila\nPer la seva banda, el director general d’Innovació, Edu Zúñiga, ha indicat que «des de la Direcció General d’Innovació, a través del conveni amb la Fundació Bit, es donarà un suport econòmic per valor de 5.000 euros per a la creació d’un Fab Lab a Vila». «Aquest Fab Lab té com a objectiu digitalitzar la indústria de la ciutat i de l’illa i crear interès entre els joves en la innovació, per aproximar aquest món als estudiants. En aquest sentit, per exemple, es diposarà d’impresores 3D per tal que es puguin testar els projectes que es vagin realitzant».\nL’empresa desenvoluparà un programa formatiu adreçat a persones amb interès per l'electrònica i la mecànica i en la tecnologia 3D, i farà sessions formatives presencials sobre impressió 3D i muntatge i manteniment d’impressores 3D, amb contingut de les possibilitats existents d’oportunitat de desenvolupament professional.\nA més, elaborarà i lliurarà un manual que reculli el contingut de les sessions i el material formatiu utilitzat, que podrà ser reproduït per la Fundació Bit a posteriori, parcialment o completament, en altres activitats.\nLa Fundació Bit ajudarà a dinamitzar el Fab Lab amb un programa formatiu, en el marc de l’encàrrec de gestió de la Direcció General d’innovació, el contingut del qual podrà ser utilitzat a Menorca i Mallorca en l’àmbit de les actuacions de Vocacions STEAM.\nD’altra banda, cal assenyalar que el CDTI va informar la setmana passada que té en cartera 12 projectes de les Illes Balears amb un pressupost de 12,6 milions d’euros. D’aquestes dotze propostes de projectes destaca la participació de les empreses de les Illes en sol·licituds d’investigació i desenvolupament, amb vuit operacions: quatre propostes individuals, una de cooperació tecnològica internacional i tres en cooperació nacional en el marc del programa «Missions grans empreses».\nEn aquest sentit, si ampliam el balanç entre el gener del 2017 i el setembre de 2021, el CDTI ha aprovat en aquest període 29 projectes procedents de les Illes Balears, amb un pressupost de 15.648.727 euros. Cal tenir en compte que els projectes aprovats pel CDTI poden rebre diferents modalitats d’ajuts en funció del tipus de programa, les activitats del projecte, les dimensions de l’empresa i el lloc de desenvolupament d’aquesta. Els ajuts poden ser via subvenció o ajuts parcialment reemborsables.\nLa trobada s’ha duit a terme a l’Hotel One de Figueretes, dins del marc de la I Setmana de la Creativitat i Tecnologia d’Eivissa (CREATEC 2021), i ha comptat amb la presència del tinent d’alcalde de Vila, Aitor Morràs, el president de PYMEEF, Alfonso Rojo i Tomeu Alorda, director d’Innovació Tecnològica de la UIB.


La Pasa Rius Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 13.3\nLa Tumbarela Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 13.4\nEl non-non Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 14.1\nSardana de Tenor Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 14.2\nSardana Larga del Can Can Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 14.3\nLa Malitona Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 15.1\nSabirumdom quine Doncella Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 15.2\nLa Esparanceta Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 15.3\n[Sardana Larga 1] Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 15.4\nBalls Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla Música manuscrita\t 16\nSardana Larga Tenor y Bajo. La Amable Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 17.1\nSardana Larga la Monica de Tenor Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 17.2\nSardana Larga La Quimeta de Tible Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 17.3\nSardana Larga de Tenor y Bajo. Ay! Quinas noyas Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 17.4\nSardana de Fluviols los Marlots Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 18.2\nLa Mulata de Tenor Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 18.3\nLos secretos del Can Can: rigodonet Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 19\nPena Pasada Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 20.1\nAhon son Las oquetas Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 20.2\nLa trista de nostres maras Ventura i Casas, Josep Maria Fons Pep Ventura (Alcalá la Real 1817- Figueres 1875) (CAT CEDOC 3.5) [1837 - 1875] Música popular; Música per a cobla; Sardana Música manuscrita\t 20.3


Viu la nova visita experiència - Mas de Colom\nViu la nova visita experiència\nL'experiència Borges, l'experiència de la terra i els orígens d'una gran empresa\nMas de Colom és un espai de marca experiencial i divulgatiu i didàctic. Una antiga masia que recull les essències d’una empresa que conserva els valors de la terra i el territori i els projecta arreu del món. I ho fa amb recursos immersius i emocionals, per tal de connectar el públic amb el territori i els seus fruits.\nEl celler de la història de Mas Colom\nA l'antic celler de la masia, al soterrani, una projecció sobre volta de pedra ens mostra la història més memorable de Mas de Colom fins a la seva transformació actual.\nL'essència d'un paisatge vinculat a Borges i al territori\nEl recorregut comença en un espai immersiu, una multiprojecció que ens envolta i ens mostra com la terra i el pas de les estacions aporten els millors fruits al territori. Fidels a la terra, Borges aporta amb els seus productes l’autenticitat i el gust dels productes de sempre.\nL'origen és una empresa familiar arrelada a la terra amb una projecció global. Amb molta feina, paciència i ofici s'ha creat la gran família Borges, que és ja una plantilla de més de 1.000 col·laboradors en tota la seva cadena de valor.\nLa matèria primera: l'essència d'un producte saludable de valor\nD’una terra, i de la gent que la treballa, en surten uns fruits esplèndids, ingredients clau de la dieta mediterrània. Aquí mostrem l’essència de l’oli d’oliva i de llavors comestibles, la fruita seca i el vinagre de Mòdena, amb presència a escala mundial.\nAlguns exemples de la innovació a Borges\nUna de les claus de l’èxit és l’esperit innovador, ja que cal aportar nous productes saludables al servei del consumidor i millorar constantment la producció sostenible i la introducció de nous cultius, sempre amb una especial adhesió a la terra i a les persones que ho fan possible.\nUna empresa familiar amb vocació internacional\nPugem les escales i, a la planta noble de la masia, descobrim la internacionalització de Borges. Una multiprojecció ens descobreix Borges al món, una empresa global referent en productes d’alimentació saludable, que opera com a ambaixadora de la dieta mediterrània.\nTastar per apreciar el bo i millor de l’oli d’oliva i la fruita seca\nL’experiència culmina amb un tast d’oli d’oliva i de fruita seca de la mà d’un guia de la Casa Borges, que ens ajudarà a interpretar les seves qualitats organolèptiques segons varietats, orígens i elaboració.\nDe dilluns a dijous, de 10 a 17 h.\nDivendres, caps de setmana i festius, de 10 a 18 h.


El CEPA participa en la Fira de les Merdes i es comença el mapa de conflictes ambientals – Ecologistes de Catalunya\nNotícia de Vilaweb – 17.09.2016 17:00 – El petit poble de la Figuerosa, a l’Urgell, s’ha convertit aquest dissabte en punt de trobada d’entitats de tot Catalunya que denuncien la instal·lació d’abocadors i plantes de tractament de residus que, al seu entendre, ‘agredeixen’ el medi ambient i l’agricultura tradicional, i per tant, ‘hipotequen el territori’. Es tracta de la primera Fira de les Merdes (FemsCat), organitzada per generar debat en clau d’humor. El certamen se celebra en una zona on els veïns lluiten contra el projecte d’una planta de compostatge per a purins i gallinassa a Ossó de Sió, en un espai protegit declarat Zona d’Especial Proteccio d’Aus (ZEPA) inclòs a la Xarxa Natura 2000. Precisament una de les principals queixes dels impulsors és la proliferació de macrogranges de porcs en comarques com l’Urgell i la Segarra i els problemes derivats de les dejeccions que generen. Les entitats que s’hi han sumat exigeixen polítiques de gestió de residus més sostenibles i respectuoses amb l’entorn. A més, critiquen el que consideren ‘complicitat entre polítics i grans corporacions’ per permetre formes de producció ‘insostenibles’.\nL’Ajuntament de Reus amaga informació ambiental de domini públic


Dormy Inn EXPRESS Sendai Hirosedori Hot Spring Miyagi Japó - Ofertes d'hotels amb els MILLORS DESCOMPTES EN LÍNIA\n2-10-17 Chuo, Sendai, Miyagi, Japó, 980-0021 - Veure al mapa\nTé alguna pregunta per a Dormy Inn EXPRESS Sendai Hirosedori Hot Spring?\nMés informació sobre Dormy Inn EXPRESS Sendai Hirosedori Hot Spring\nSituat en el cor de Sendai, Dormy Inn EXPRESS Sendai Hirosedori Hot Spring és un lloc ideal des d'on descobrir Miyagi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Dormy Inn EXPRESS Sendai Hirosedori Hot Spring, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, seguretat 24 hores, bugaderia, servei postal, accés per a cadires de rodes.\nL'hotel compta amb 120 precioses habitacions, i totes inclouen televisió de pantalla plana, te inclòs, mirall, tovalloles, connexió sense fils a internet (cortesia). L'hotel ofereix una excelent varietat d'instal.lacions d'oci, incloent sauna, spa, massatge. Si buscau un allotjament còmode i adequat a Miyagi, faci de Dormy Inn EXPRESS Sendai Hirosedori Hot Spring la vostra llar.\nTots els tipus de viatgers (168)Viatger de Negocis (36)Parelles (33)Viatgers en solitari (27)Famílies amb infants petits (15)Famílies amb infants grans (17)Grups (40)\nJoey, Nova Zelanda


Antoni Sintas González - Arenyenc de l'Any 2005 | Entitats d'Arenys de Mar\nAntoni Sintas González - Arenyenc de l'Any 2005\nAntoni Sintas Gonzàlez, el meteoròleg local d´Arenys de Mar, ha estat triat arenyenc de l´any 2005 per haver arribat als 30 anys com a observador meteorològic local i reconegut per les principals entitats oficials de meteorologia del país. Des de fa tot aquest temps ha recollit, dia a dia, les dades meteorològiques d'Arenys, ha col·laborat amb Ràdio Arenys, Policia Local, Bombers i Protecció Civil en les seves prediccions.\nL´elecció s´ha portat a terme després que l´Associació d´Informadors d´Arenys (l´AIA) hagi realitzar el ja tradicional procés de consulta oberta entre 50 arenyencs, 25 homes i 25 dones. Sintas relleva María Sánchez Carrillo que va ser proclamada arenyenca de l´any 2004. Cal recordar que l'arenyenc de l'any pot ser aquella persona que ha estat noticia dins l'any que es valora.\nA continuació reproduïm l'entrevista amb l´home del temps local publicada a la revista l'Agenda, on explica d´on li ve això de la meteorologia i que ningú està decidit a agafar-li el relleu en les seves observacions.\n“M´agradaria treballar en un lloc científic per aprendre més”\nAntoni Sintas González va néixer a Arenys de Mar, el 17 de desembre de 1943. Fill d´un arenyenc i una filla de Sant Sebastià. És mecànic de formació, peixeter de professió i meteoròleg de vocació. Té dos fills, l´Antoni de 27 anys i la Francina de 23. És col·laborador oficial del Centre Nacional de Meteorologia, del Servei de Meteorologia de Catalunya, de Protecció Civil i de Ràdio Arenys.\nP.- Com va començar la teva afició per la meteorologia?\nR.- Quan tenia cinc o sis anys, sempre sentia al meu avi que parlava d´això, la gent li preguntava pel carrer quin temps havia de fer i contestava amb paraules que no entenia. Mirava cap a Barcelona i deia “allà al cap del riu...”. Ja aleshores em va anar quedant aquest interès.\nP.- Tens alguna anècdota del teu avi?\nR.- Sí. A les nits, dormia a l´habitació amb el meu avi. Quan feia temporal, entre els xiscles del vent, la pluja i la remor de les onades, el meu avi es despertava i xerrava sol. Tot plegat, a mi em semblava una pel·lícula de por. Em despertava a mi i em feia llevar dient “No sents com creix el mar?”. Em feia aixecar i em portava a veure el temporal de mar des del balcó. Els meus pares ens renyaven perquè era de matinada i feia fred.\nP.- Algú més et va parlar de com predir el temps?\nR.- Sí. En Sala, sempre em convidava a entrar a casa seva i em parlava del temps. Ens passàvem hores i hores, i la meva mare em renyava perquè sempre trigava molt a fer els encàrrecs per culpa de xerrar del temps amb en Sala.\nP.- I quan comencen a preguntar-te quin temps farà?\nR.- Als 14 anys, quan vaig entrar d´aprenent de mecànic, els companys van descobrir que encertava el temps que faria el cap de setmana i sempre m´ho preguntaven. Aleshores no tenia gaires referents, només hi havia en Mariano Medina a la televisió i para de comptar.\nP.- Sempre ho vas portar a dins, no?\nR.- Sí, però no ho expressava. Llàstima, perquè m´hagués agradat estudiar-ho. Quan tenia 30 anys, li vaig comentar al meu sogre que m´agradaria tenir un pluviòmetre i me´l va comprar. Va costar molts diners, entre 5.000 i 6.000 ptes. d´aquell temps. A partir de l´aleshores ja vaig començar a apuntar-me les primeres dades.\nP.- Com et converteixes en observador oficial?\nR.- Un dia vaig anar al Centre Nacional de Meteorologia de Barcelona. Tots eren militars i vaig proposar-me per fer-ho. Em van donar un petit observatori.\nP.- Reculls les dades tots el dies?\nR.- Sí. Cada dia, nevi o plogui, sigui festa o diumenge, vaig a l´observatori que ara està al geriàtric i prenc les dades. A les sis de la tarda hi torno. Ho he fet així aquests trenta anys. Només em falten dues dades, les dels dies que van néixer els meus fills. Això requereix molta constància.\nP.- I tens algun deixeble?\nR.- No. El meu fill recull les dades per mi quan sóc de vacances, però això no li interessa gaire. Tampoc conec ningú que ho vulgui continuar. Així que ho seguiré fent mentre pugui.\nP.- Et molesta que tothom et pregunti pel temps que farà?\nR.- No. Ja hi estic acostumat. A més, sempre estic alerta. Quan hi ha tempesta, encara que sigui de matinada, truco a la Policia Local o als bombers si crec que tinc dades que els poden ajudar.\nP.- Però ara amb la riera coberta hi ha menys perill, no?\nR.- Sí, però els rials són igual de perillosos que abans i s´ha d´estar alerta.\nP.- Ha canviat el temps?\nR.- Sí que es nota un cert augment de la temperatura, però 30 anys d´observació és poc. M´agradaria treballar en un lloc científic per aprendre més.\nInici › L'Associació d'Informadors d'Arenys de Mar › Antoni Sintas González - Arenyenc de l'Any 2005


#LaJoventutEnJoc | Casal Jove Benicàssim\n#LaJoventutEnJoc, una campanya del Consell Valencià de la Joventut per trencar els estereotips.\n“La joventut sols es diverteix emborratxant-se”. “No saben el que diuen: encara són massa joves”. “Fins als 35 anys no s’independitzen perquè estan molt còmodes a la casa familiar”. “Farem un contracte de pràctiques, sense remuneració, perquè així agafes experiència”\nQuantes voltes les has escoltades? Et pareixen habituals? Estes frases ressonen a l’imaginari juvenil tots els dies. Per això, el Consell Valencià de la Joventut ha llançat La Joventut en Joc, una campanya que té l’objectiu de fer evidents tots eixos estereotips que pateix la joventut, pel simple fet de ser jove.\n“El que intentem és visibilitzar que el problema no és de la joventut, sinó de la falta de polítiques que hi ha per a les persones joves”, ha explicat Pilar Blasco, Presidenta del Consell Valencià de la Joventut. A més, ha afegit: “Moltes vegades ens trobem davant situacions masclistes o homòfobes normalitzades per la joventut perquè no hi ha una educació sobre estos temes”.\nEsta campanya, que va començar el dia 15 de juliol amb la presentació de l’Estudi Sociològic sobre la Joventut Valenciana, intenta mostrar els tòpics a què s’enfronta una persona jove i donar un remei a esta preocupant situació. Per això, han creat Jovetòpic: protecció total contra els prejudicis socials, una crema solar “protectora” que s’ha enviat a diferents influencers valencians i valencianes perquè ens conten quines són les situacions que més els ha marcat durant la seua joventut.\nAmb el hashtag #LaJoventutEnJoc, es podran veure les diferents històries a través de les xarxes del @ConsellJove fins el 12 d’agost, Dia Internacional de la Joventut. Tu també vols rebre Jovetòpic i desfer-te’n d’eixos prejudicis?\n← CONCURS NO EM TOQUES EL WHATSAPP


Un estudi d’ACCIÓ identifica 67 empreses catalanes dedicades als drons - CataloniaSmartDrones\nPortada » Un estudi d’ACCIÓ identifica 67 empreses catalanes dedicades als drons\nLes empreses catalanes de l’àmbit dels drons es dediquen principalment a l’audiovisual, la inspecció, l’agricultura, la formació i l’anàlisi geogràfic.\nNotícia original d’ACCIÓ.\n07 de febrer 2019 – Un estudi d’ACCIÓ -l’agència per a la competitivitat de l’empresa, depenent del Departament d’Empresa i Coneixement- ha identificat 67 empreses que es dediquen al sector dels drons a Catalunya. Es tracta d’un sector en desenvolupament, ja que està majoritàriament format per pimes de menys de 10 anys (81%).\nSegons l’informe Els drons a Catalunya les empreses catalanes d’aquest sector tenen presència a tota la cadena de valor. Principalment són operadors de drons (66%), és a dir, ofereixen serveis basats en l’ús d’aquests instruments a altres empreses. D’altra banda, el 10% són fabricants de drons, el 9% ofereix serveis tècnics i formatius en aquest camp, el 7% està especialitzat en el tractament de dades capturades per drons i el 7% restant és un integrador (acostumen a ser consultores que busquen l’encaix dels drons en processos ja habituals d’una empresa).\nSegons recull l’estudi, l’any 2017 la facturació agrupada de les empreses dedicades als drons a tot el món va assolir els 3,7 bilions de dòlars, una xifra que l’any 2030 s’espera que superi els 30 bilions de dòlars i que posa de manifest el potencial de creixement d’aquest sector. A escala internacional, el mercat que lidera tant la fabricació com l’ús dels drons són els Estats Units, mentre que Àsia és la zona geogràfica que més s’espera que creixi a mitjà termini. Per la seva banda, es preveu que la Unió Europea experimenti un creixement rellevant els propers anys que la situarà com la tercera regió a nivell mundial.\nD’acord amb l’informe, donada la seva transversalitat, els drons podran donar resposta a macrotendències de futur que afecten el món empresarial i industrial. Així, per exemple, es calcula que tindran una influència notable en la forma de treballar i en el funcionament de les cadenes de valor. La sostenibilitat i l’augment de la població urbana són altres dues tendències que requereixen una gestió eficient dels recursos, un àmbit en què els drons poden tenir un pes rellevant donat el baix consum que requereixen en comparació amb altres tecnologies de gestió d’emergències, d’inspecció i de seguretat.\nFinalment, la capacitat dels drons de captar una gran quantitat d’informació de forma precisa i actualitzada en temps real els permetran jugar un paper clau també en el processament de dades i l’anomenat big data, així com en altres àmbits vinculats a l’anàlisi geogràfica aplicada a sectors com la construcció o en l’agricultura. D’altra banda, també es preveuen noves aplicacions a llarg termini com ara el transport, tant de paqueteria com aeri de gran tonatge o de passatgers per petites distàncies urbanes mitjançant drons.


Groupe PSA, el Centre Tecnològic d'Automoció de Galícia i Mútua Universal fan proves de dispositius d'assistència física (exosquelets) - Mútua Universal\nTemes: Col·laboracions Mutua Universal Prevenció Salut\nEl Centre de Vigo de Groupe PSA, amb l'assistència del Centre Tecnològic d'Automoció de Galícia (CTAG) i de Mútua Universal, està fent des de fa mesos un estudi de dispositius d'assistència física (exosquelets).\nLa col·laboració de les tres entitats s'emmarca en la importància que Groupe PSA atorga a la preservació de la salut i el benestar del conjunt dels treballadors i permet una anàlisi rigorosa i amb deteniment sobre les aportacions d'aquest tipus de dispositius.\nGroupe PSA aporta la seva experiència en el procés de fabricació en línia i en les millores ergonòmiques, els experts internacionals en exoesquelets de l'àrea de Processos/Innovació del CTAG analitzen l'apropiació i l'eficiència en els processos i els experts del Laboratori d'ergonomia de Mutua Universal desenvolupen les tècniques de mesurament neurofisiològic de l'activitat muscular per electromiografia i l'anàlisi de moviment 3D.\nAbans d'iniciar les proves, aquests experts (metges, ergònoms, fisioterapeutes, i enginyers) van definir conjuntament uns protocols metodològics a fi de garantir la coherència entre els resultats finals de l'estudi i els objectius buscats. Els protocols es van constituir en diverses fases successives amb proves a superar.\nSegons el Responsable del Servei Mèdic del Centre de Vigo, Dr. Jose Luis Martinez-Murillo Méndez, “el primer que se li demana a qualsevol dispositiu d'aquest tipus és que suposi una ajuda per a l'usuari, facilitant-li la realització de determinades tasques, però sense generar efectes contraris per al seu confort o la seva salut”.\nLa Responsable d'Ergonomia de la planta, María Isabel Fontano Blanco, explica que, per aquesta raó, “és important fer estudis previs abans d'adoptar aquest tipus de dispositius, ja que no tots els dispositius disponibles en el mercat resulten adequats per al confort i la salut de les persones, en mostrar més inconvenients per al seu ús que avantatges (pes excessiu, incomoditat d'ús, etc.)”.\nEls test realitzats en el Centre de Vigo inclouen diverses fases objectives (mesuraments tècniques) i subjectives (anàlisi de la percepció dels usuaris després del seu ús). Al final de cada fase de proves es fa un balanç dels resultats que es concreta en una decisió de “GO” (continuar l'estudi) o “NO GO” (no continuar l'estudi i descartar-ho).\nActualment, el Centre de Vigo està fent la fase final de l'estudi (test en línia de Muntatge) d'un exosquelet, que assisteix en les operacions amb braços aixecats (llocs sota caixa), transmetent les càrregues (el propi pes dels braços) a les malucs-cames a través d'un eix vertical que fa les vegades de columna vertebral. La finalització d'aquests test està prevista per a inicis del mes de juliol i els seus resultats seran compartits amb la resta de les plantes de Groupe PSA.


La Selva TV - Sta. Coloma inicia l'avaluació del Pla Local de Joventut\nSta. Coloma inicia l'avaluació del Pla Local de Joventut\nL’Ajuntament de Santa Coloma de Farners ha iniciat l’avaluació del Pla Local de Joventut 2017-2019. Aquest document és una eina de planificació i anàlisi de les polítiques municipals de joventut a Santa Coloma de Farners. Aquest passat dimarts al Cercle Jove s’ha dut a terme una de les primeres accions d’avaluació del Pla Local de Joventut.\nEls i les joves han pogut opinar sobre les polítiques i accions dutes a terme els darrers anys, així com expressar quines són les seves necessitats.\nLa sessió ha servit per detectar mancances i definir línies d’acció als responsables tècnics i polítics en l’àmbit de la joventut. Tot i que els Plans Locals tenen una durada de quatre anys, el Pla Local de Joventut de Sta. Coloma es va prorrogar el 2017. En aquest any i mig d’implementació s’han dut a terme diversos programes.\nL’avaluació del Pla Local de Joventut contempla un seguit d’accions tant amb grups de joves, entitats, representants polítics com a experts i professionals del municipi. Avui dijous tindrà lloc una taula amb referents i a les xarxes socials es pot respondre un formulari on-line sobre els diferents eixos en què es basa el Pla Local de Joventut.


Com desafina Ramon Tremosa amb els treballadors de Sain...\nConfidencial Com desafina Ramon Tremosa amb els treballadors de Saint-Gobain?\nCom desafina Ramon Tremosa amb els treballadors de Saint-Gobain?\nConfidencial 19/09/2020 06:00\nEl nou conseller d’Empresa i Coneixement, Ramon Tremosa, va ser un dels pocs privilegiats que van assistir, ahir a la nit, al concert del Palau de la Música, amb la interpretació de la Novena Simfonia de Beethoven, sota la batuta del prestigiós director Gustavo Dudamel. Així ho va fer saber urbi et orbi a través del seu compte de Twitter, social xarxa a la qual és molt addicte.\nPerò, poc abans d’aquest tuit, n’havia escrit un altre, on criticava durament els treballadors en vaga de la fàbrica de vidres que la multinacional Saint-Gobain té a L’Arboç (Baix Penedès), per bloquejar els accessos del polígon industrial de Bellveí. Aquesta empresa ha anunciat que tancarà una de les seves línies de producció, deixant a l’atur 120 treballadors i la plantilla s’ha declarat en vaga indefinida.\n“Piquets vaguistes de #SaintGobain #Arboç tornen a bloquejar sortida camions del polígon de Bellvei, que paralitzarà aviat les plantes de Mercedes Vitòria, GM Saragossa, Ford València i SEAT Martorell. Guanyant ells la batalla del bloqueig, perdrem tots la guerra de l’automòbil?”, ha escrit el conseller a Twitter. En resposta a aquest tuit, s’han multiplicat els comentaris enfurismats de treballadors i sindicalistes, que recriminen a Ramon Tremosa la seva manca de respecte pel dret a vaga i per la seva nul·la empatia amb els empleats de Saint-Gobain que es quedaran sense feina i que mostren així la seva desesperació.\nDies enrere, el conseller d’Empresa i Coneixement es va reunir amb les parts implicades en aquest conflicte i va expressar la seva esperança que la fàbrica continuaria oberta durant uns mesos més. Per fer-ho possible, va anunciar que hi hauria ajudes públiques de la Generalitat i del Govern central. Però aquestes promeses no s’han concretat i els treballadors estan enfurismats per les mentides de Ramon Tremosa, que, a més, ara es dedica a atacar-los a través de Twitter.., mentre eleva el seu esperit al Palau de la Música, escoltant l’Himne a l’Alegria de Beethoven.


Piulada massiva a les xarxes socials exigint a Rita Barberá la paralització del PGOU – Per L'Horta · Defensem el territori\nperlhorta 23 de gener de 2015 0\n#hortaésfutur es converteix en trending topic local la nit d’inici de la campanya\nLa plataforma change.org supera ja les 5.000 signatures\n“Rita Barberá: et reclamem que paralitzes el PGOU que amenaça l'Horta” ha estat el crit massiu i més repetit aquesta matinada des de twitter. I és que a les 20 hores estava previst l’inici de la campanya #hortaésfutur que va arrancar ahir dimecres 21 de gener i que exigeix la paralització del nou Pla General d’Ordenació Urbana (PGOU). La campanya aposta perquè siga la ciutadania qui puga decidir de manera democrática el model de ciutat i de l’horta de València.\nLa campanya “Horta és futur” inclou una recollida de signatures en la plataforma change.org que funciona també des de les 20 hores d’ahir amb més de 2.000 peticions comptabilitzades en poc menys de 12 hores. Amb un argumentari de clara defensa de l’horta de València, la petició de change.org demana a l’alcaldessa de València, Rita Barberá que paralitze el PGOU que amenaça l'Horta.\nArguments per la defensa de l’horta\n13 anys després de la gran mobilització ciutadana de la primera Iniciativa Legislativa Popular (ILP) proposada a València per la defensa de l'Horta i rebutjada per la majoria parlamentària del PP a Les Corts, entitats veïnals, tècnics i especialistes en urbanisme i medi-ambient i col·lectius socials de València es coordinen de nou davant l’amenaça que l’Ajuntament vulga aprovar el nou Pla General d’Ordenació Urbana de València.\n“Morir matant” és la manera com defineixen els propòsits de l’alcaldessa amb l’aprovació del PGOU els col·lectius que encapçalen la campanya. Uns col·lectius que denuncien la dificultat d’articular un procés d’al·legacions ja que el projecte es va presentar just abans de les festes de Nadal.\nDavant la necessitat d’habitatge públic que defensa Alfonso Novo, el regidor d’urbanisme de l’Ajuntament de València, la campanya “Horta és futur” explica que la ciutat ha perdut 30.000 veïns en cinc anys i es calcula que té més de 60.000 habitatges buits, a més dels solars enmig de la ciutat per construir-ne altres 38.000.\nI és que el nou PGOU preveu urbanitzar 415 hectàrees d’horta i afecta sobretot els barris de Campanar, Benimaclet, Castellar-Oliveral, la Torre o la Punta. Segons s’exposa a l’argumentari de la campanya “Horta és futur”, el nou PGOU condicionarà l'urbanisme de València durant dècades, ja que requalificar més terres d'horta és seguir amb el model especulatiu que ens ha portat al desastre. Amb noves amenaces, l'ús agrari es dificulta perdent terra fértil productiva i un rebost de producte fresc i de proximitat.\nNo només l’horta de la ciutat de València està en perill ja que altres plans urbanístics en marxa com ara Tavernes Blanques i Alboraia així com projectes de nous vials amenacen i poden suposar la desaparició de gran part de l'horta al nord de València i una pèrdua irreparable per a la nostra qualitat de vida.\nVulnerant les directrius europees i posant en perill el Patrimoni de la Humanitat\nEl Pla General infringeix les recomanacions i directrius de l’Unió Europa que donen preferencia a la continuïtat dels espais verd o la transició progressiva entre ciutat i entorn natural.\nAixí mateix, un altre dels punts crítics sobre els quals han parat atenció els col·lectius que aposten per aquesta campanya és la posada en perill del reconeixement del Patrimoni de la Humanitat del Tribunal de les Aigües de l’Horta de València atorgat per la UNESCO el 2009.


El Festival de la Paraula torna a la Riera d'Agres el 18 i 19 de març | Diània Televisió\nEl Festival de la Paraula torna a la Riera d’Agres el 18 i 19 de març\nData: 18 de març de 2017 11:00 – 19 de març de 2017 20:00\nEtiquetes: Almudena Francés, Dani Miquel, Festival de la Paraula, Joan Borja, Mon Mas, Riera d'Agres\nEl Festival de la Paraula és una trobada anual entre narradors, músics i poetes al voltant del fet de contar històries a grans i menuts. Dos dies d’històries, muntanya, versos i cançons.\nAixí, professionals i iniciats aprenen i gaudeixen dels contes amb tallers, xarrades, rondalles, poemes, balls i rondaballs. En definitiva, una festa dedicada a les històries i la paraula dita, cantada i contada.\nEl programa s’iniciarà el dissabte 18 de març a les 11h, amb la xarrada “Gegants i follets a l’imaginari col·lectiu”, a càrrec de Joan Borja, professor de la Universitat d’Alacant. De vesprada, la Iaia Amparito de Banyeres contarà “Contes amb el sol a l’esquena”. Tot seguit, hi haurà un taller de Glosa mallorquina. A partir de les 19h, la narradora oral Mon Mas (Barcelona) plantejarà un Joc per a inventar contes i riure. A la nit es contaran històries a la vora del foc d’una gran foguera. Tot seguit, i per cloure la primera jornada, hi haurà “Contes en cappella”, amb Cristina Verbena (Saragossa).\nDiumenge, a partir de les 11h, hi haurà “Contes agegantats i rondalles de follets”, una sessió continuada de contes de la mà de Cristina Verbena, Mario Cosculluela, Rosa Pinyol, Sherezade Bardaji, Mon Mas, Eva Adújar, Ana Canet, El Gran Jordiet i Almudena Francés. Durant el matí, a més, hi haurà un photocall amb gegants i donyets, una parada amb llibres d’éssers fantàstics, i el ja tradicional BESCANVIA’T, mercat d’intercanvi de llibres.\nDe vesprada, a partir de les 16h, Marcel el Marcià oferirà un concert. Finalment, Dani Miquel i Josep Alcover, junt amb tots els músics assistents, coordinaran la Jam musical “dels Huits i els nous”. Recorda, porta el teu instrument!\nPer tal de participar, cal inscriure’s en la Granja Escola la Riera d’Agres, al telèfon 660 745 313. Pots inscriure’t a partir de l’1 de març. Al cartell, podeu consultar els preus.\nPrevious article Ontinyent es mobilitza en defensa de la línia de ferrocarril Alcoi-Xàtiva\nNext article Deu anys intercanviant llavors tradicionals a Turballos


Wikiloc - ruta Tuc deth Port de Vielha - Vielha, Catalunya (España)- GPS track\nesquí de muntanya (Rutes esquí de muntanya a Espanya → Catalunya → Vielha )\n679 157 613\n28-01-18. Ascensió clàssica, aparcant a la boca del Nord del Túnel. Seguim per la pista fins al mirador, treient esquís en el pas del riu. Des del mirador seguim el corriol, ben innivat fins al començament de la vall. Creuem el riu pel pont i anem pujant fins a un llom on flanquegem cap a l'esquerra per anar a buscar la Canau deth Port de Vielha. fins aquí, la neu pols és increïble. De fet, veureu en el trak que hem fet una baixada extra per un tub per "petar-lo" i hem tornat a pujar. Una vegada sota mateix del cim, la neu està molt dura i decidim posar grampons. Seguim amb grampons fins al Port de Vielha i fins al cim seguint la Carena. Per baixar, la pala cimera està molt gelada. Nosaltres la baixem amb esquis, pràcticament derrapant, aconsellable si no hi ha molta tècnica, baixar amb grampons fins al coll. A partir d'aquí ja és esquiable i neu molt disfrutona.\nHola, ha trobat interessant aquesta ruta Tuc deth Port de Vielha https://ca.wikiloc.com/rutes-esqui-de-muntanya/tuc-deth-port-de-vielha-22374276 Salutacions, Wikiloc - Rutes i punts d'interès GPS del Món


Valor de revenda de pisos de fusta - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Valor de revenda de pisos de fusta\nValor de revenda de pisos de fusta\nNo hi ha dades difícils d’admetre la idea que els paviments de fusta proporcionen un valor de revenda més gran a una casa que altres tipus de revestiments de sòls.\nAlguns estudis plantegen la idea que els compradors d'habitatges podrien estar disposats a pagar més per terres de fusta. Algunes de les dades associades a reclams de major valor de revenda utilitzen termes especulatius com "faria" i "crec que això".\nFins ara, el valor més alt de la revenda del sòl de la fusta es basa en l’especulació, no en les quantitats reals de dòlar.\nTot i així, les persones consultades en els estudis que especulen sobre el valor del paviment de fusta són professionals experimentats amb molts anys d’experiència a nivell de budell sota els cinturons: agents immobiliaris, constructors i dissenyadors.\nMillor valor estètic: inconfusible\nNo hi ha dubte al respecte: el terra de fusta sembla fantàstic.\nFins i tot si no li agrada la fredor i la duresa, ambdues es poden pal·liar amb catifes i corredors de moqueta, no es pot argumentar l’atractiu visual dels terres de fusta.\nRealtor Liz Weintraub, amb seu a Sacramento, reforça que els paviments de fusta, sobretot el bambú i la cirera brasilera, proporcionen un valor intrínsec més gran a la llar.\nValor de revenda més alt: difícil de verificar\nAquí és on l’argument s’inventa i es complementa a més amb el fet que el valor de la revenda d’habitatge en si és incòmode.\nPer il·lustrar la fluïda naturalesa dels valors de revenda, Weintraub relata que, en els últims anys, les cases de dues plantes eren molt valorades. Les cases d'una sola planta són més valorades entre els compradors d'habitatges.\nL'Associació Nacional de Pisos de Fusta (NWFA) indica que els agents immobiliaris nord-americans diuen que consideren que tenen cases amb sòls de fusta:\nSón més fàcils de vendre (el 99% dels agents diuen això)\nVendre més diners (el 90% diu això)\nVen més ràpid (el 82% diu això)\nSi bé aquestes tendeixen a ser algunes de les estadístiques més citades sobre el valor de revenda de sòls de fusta, la font original - un comunicat de premsa NWFA - no presenta cap metodologia.\nUn estudi dels EUA Today que utilitza dades de l'Associació Nacional d'Agents Immobiliàries va trobar que el 54% dels possibles compradors d'habitatges van dir que estarien disposats a gastar més per terres de fusta, fins a 2.080 dòlars.\nL'informe fiable sobre el cost i el valor de la revista Remodeling Magazine tampoc destaca les xifres de paviments de fusta dura.\nLa majoria de llocs immobiliaris, com Zillow o Realtor, no aprofundeixen en les dades per diferenciar les cases amb o sense terres de fusta.\nNingú sap si els terres de fusta proporcionen més valor monetari a la vostra llar a la venda.\nLa majoria de les persones consultades pensen que la fusta dura proporciona un valor de revenda més elevat que altres pisos, com ara catifes, terres de vinil de luxe o laminats, tot i que no ho poden confirmar amb xifres.\nArticle AnteriorAssecador de roba Guia de resolució de problemes\nArticle SegüentQuè és un Humidistat i com ajuda?\nNo hi ha dades difícils d’admetre la idea que els paviments de fusta proporcionen un valor de revenda més gran a una casa que altres tipus de revestiments de sòls. Alguns estudis plantegen la idea que els compradors d'habitatges podrien estar disposats a pagar més per terres de fusta. Algunes de les dades associades a reclams de major valor de revenda utilitzen termes especulatius com "faria" i "crec que això". Fins © Copyright 2019


Festa de Carnestoltes per partida doble a Montbui\nAhir dijous finalitzava el termini per inscriure’s al Carnestoltes de grans de Montbui, que tindrà lloc el proper dissabte 5 de març a partir de les 7 de la tarda, amb la tradicional rua pel Nucli Urbà, la concentració de comparses al Passeig Catalunya, i el corresponent lliurament de premis.\nEl Carnestoltes, la festa de la disbauxa i la transgressió, tornarà a Montbui després que durant l’any 2021 no es poguès celebrar per motius pandèmics. Precisament el Carnestoltes de 2020 va ser el darrer gran acte massiu celebrat abans que, pocs dies després, la covid-19 canviés la vida de tothom a la Conca d’Òdena. Podran participar al concurs del Carnestoltes d’enguany totes les persones, grups i associacions que ho desitgin i que vagin disfressades, ja sigui aportant comparsa, o bé a títol individual.\nEl recorregut de la rua tindrà com a sortida el carrer Pau Casals (darrere del Mercadona). Es continuarà pel passeig Espanya, es passarà pel Boulevard/carretera de Valls i es girarà llavor cap al carrer del Pont, continuant per aquest, fins al carrer la Mercè, per finalitzar al passeig Catalunya.\nEl premis previstos a la categoria de compases són els següents: un primer premi de 400 euros a la millor carrossa; un segon de 300 euros, i un tercer de 200 euros. També es lliuraran premis de 100 euros a la comparsa “amb la mascareta més original”, també a la comparsa més treballada, a la més divertida, a la més crítica, a la més original, a la més “balladora” i a la més sostenible.\nPel que fa als premis previstos a la categoria individidual, hi haurà un primer premi de 100 euros, un segon de 80 euros i un tercer de 60 euros.\nTambé es lliurarà una bonificació econòmica de 200 euros a la comparsa que porta la carrossa del Rei Carnestoltes.\nCal recordar que per poder optar al premi de comparsa caldrà que siguin un mínim de 6 persones. Els temes de les carrosses, segons s’explica a les Bases del Concurs, són lliures. No obstant això, no podran tenir continguts sexistes, homòfobs ni racistes, ni qualsevol expressió violenta que pugui afectar o anar contra la integritat i el benestar d’altres persones.\nTotes aquelles persones que participin en el concurs hauran d’anar a presentar-se davant del públic i del Jurat. El jurat estarà format per la Comissió ‘’Viu la Festa’’ i per dos tècnics/ques de l’Ajuntament.\nLes persones interessades a inscriure’s individualment o a la categoria de comparsa poden demanar més información trucant al telèfon 606382953. Les incripcions es formalitzaran a Mont-Àgora, de dilluns a dijous, de 16 a 20 hores. El Carnestoltes de grans és organitzat per la regidoria de Cultura i Festes de l’Ajuntament montbuienc, amb el suport de Viu La Festa.\nCarnestoltes Infantil, dissabte a la tarda, a Montmercat\nEl mateix dissabte 5 de març a la tarda tindrà lloc una nova edició del Carnestoltes Infantil. La concentració començarà a dos quarts de cinc de la tarda, a Montmercat. Enguany no hi haurà concurs, però sí un obsequi per a tots els infants que vinguin disfressats.\nCom és habitual, el Carnestoltes Infantil inclourà una rua de disfresses circular, amb l’acompanyament del grup XIP XAP. L’activitat és organitzada per la regidoria d’Educació i Infància de l’Ajuntament montbuienc.\nArticle anterior‘Quanta, quanta guerra’ i l’Orquestra Nova Blanes, al Casino de Calaf\nPròxim articleLa recuperació de la figura Nativitat Yarza, un acte de justícia


INICIATIVES PER EXPOSAR I INTERACTUAR\nVídeoartista i director d'Urano Films\nInicialment fotògraf, deriva la seva activitat artística cap el món audiovisual. Col·labora amb La Fura dels Baus, Jaume Plensa i Manuel Huerga, entre d'altres. Creador de vídeo projeccions per concerts, òperes, així com l'acte inaugural de l'Expo de Saragossa 2008.\nDirector científic de Mediapro I+D\nLlicenciat en informàtica per la UPC (FIBer) i en producció cinematogràfica per la UCLA (Los Ángeles). Va treballar en els estudis de Walt Disney Feature Animation i a Sony Pictures. Guardonat amb nombrosos premis internacionals, incloent 2 Oscars.\nProfessor de la UOC i director de la revista Artnodes.\nÉs investigador del projecte d'investigació Art, Escènica i (New) Media de l'IN3 i treballa per articular una ontologia en base a les pràctiques creatives que interrelacionen art, ciència i tecnologia.\nDavid Domingo, Pau Vivancos i Jordi Ros\nPlexiq és un grup que combina la tecnologia gràfica d'avantguarda amb els nous corrents artístics multimèdia. El mapping és una tècnica de projecció audiovisual adaptada a l'arquitectura de l'espai on es projecta. A més, hi ha un factor d'interacció que permet modificar la projecció en cada moment, creant així una relació entre l'espai, les persones i la projecció audiovisual.\nVíctor Guerrero, Pol Galeote, Albert Vaca Oriol Valldeperas i Roger Valldeperas\nTeamIso és un grup d'estudiants de la FIB que estan fent passos ferms en la creació de videojocs i que es plantegen professionalitzar-se en aquest sector. Guanyadors del 2n price Wiideojuegos de la Universidad Politécnica de Madrid, IsoClinous és una de les seves iniciatives i és una plataforma de joc que funciona amb els comandaments de la Wii.\nPep Gatell, Jordi Arús, Àlex Ollé, Jürgen Müller, Hansel Cereza i Miki Espuma\nLa Fura dels Baus és una companyia catalana de teatre que neix l'any 1979 com a teatre de carrer alternatiu. Es donaran a conèixer als anys 80 amb l'espectacle Accions. En els seus espectacles barregen radical dance, elements sadomasoquistes, poesia i humor, havent creat així un llenguatge propi, el furero, que combina interacció amb el públic, utilització d'espais insòlits, música, moviment, utilització de materials naturals i industrials, i aplicació de noves tecnologies.\nMúsica electrònica col·laborativa\nGrup de Tecnologia Musical de la UPF > Sergi Jordà, Marcos Alonso, Günter Geiger i Martin Kaltenbrunner\nÉs un instrument musical inspirat en els sintonitzadors modulars dels anys 60 que emet una música electrònica basada en la participació. Aquesta iniciativa ha obtingut nombrosos premis a nivell mundial i ha fet que cantants de gran prestigi com ara Björk l'hagin utilitzat a les seves gires. Ara ja està disponible també per alguns smartphones.\nThe Private Space, la plataforma per a l'art i el disseny contemporani situada al Poblenou, presenta dues obres de videoart, seleccionades per Alexandra Laudo [Heroïnes de la cultura] i Pedro Torres, que exploren el mitjà videogràfic a través de diferents recursos.\nNina Kurtela (1981, Zagabria, Croacia) a la seva obra Transformance, construeix el video a partir de la unitat mínima de la imatge: el fotograma. Es tracta de fotografies que, disposades en seqüència, temporalitzen l'acció, vinculada a la transformació d'un espai físic en concret: l'Uferhallen de Berlín. El vídeo es composa de parts estàtiques de la mateixa manera que l'espai en qüestió es construeix a partir de la conjunció de diferents elements en el temps.\nGintare Rakickaite (1986, Kaunas, Lituania) utilitza a Press una acció associada al contingut del seu vídeo, la compressió de deixalles, com recurs en la transformació de la imatge videogràfica, que va essent pressionada com l'objecte observat. El so a la seva obra reitera l'acció, creant una atmosfera d'opressió en la percepció de l'observador.\n© GINTARE RAKICKAITE


Taller de ceràmica a l'Escola d'Art Apel·les Fenosa del Vendrell\nIniciInformacióTaller de ceràmica a l'Escola d'Art Apel·les Fenosa del Vendrell\nRebecca Hutchinston és una prestigiosa artista americana molt valorada per les seves instal•lacions de ceràmica i és professora de Ceràmica a la Universitat de Massachusetts Dartmouth. És una artista molt metòdica que abans de col·locar una obra d'art estudia el lloc on ha d'anar i la dinàmica de l'entorn. En els últims quinze anys ha ensenyat i ha utilitzat la tècnica de l'argila de paper, i ha fet exposicions estatals i internacionals.\nLes inscripcions es poden fer fins al 28 d'agost al correu electrònic ceramica@elvendrell.net.\nLa durada del taller és de 14 hores i té un preu de 110 euros.


Els Xicots no poden amb el 3 de 9 però fan pel Roser la sisena tripleta de 8 de l’any | lafura.cat\nintent de 3 de 9 (foto: Natàlia Mocholi)\n9 de 8 dels Castellers de Barcelona (foto: Natàlia Mocholi)\nEls Xicots de Vilafranca no van poder amb el tres de nou amb folre. El van intentar en dues ocasions diumenge per la diada del Roser, i en el primer tenien opcions de carregar-lo, però la cassoleta va dubtar quan entraven dosos. Fins aquell moment, el castell es mostrava ferm, encara que obert al pis de terços; després d’instants de dubtes, el van desmuntar i quan ja baixaven sisens, una rengle es va anar esfondrant fins que el castell va cedir.\nAixò va passar en segona ronda, i en tercera el van voler tornar a provar, però de seguida el van desmuntar, amb tan sols quints col·locats.\nTot i el desencís, val a dir que els Xicots van assolir la tripleta de castells de vuit descarregada. Van obrir plaça amb la torre de vuit amb folre, de ràpida execució, i van fer en tandes de repetició de segona i tercera ronda els quatre de vuit i tres de vuit, respectivament. És la sisena tripleta de vuit de l’any, amb cinc de descarregades consecutivament (dues per festa major, a Sitges, el concurs i el Roser).\nL’altre gran moment de la diada va ser el nou de vuit descarregat pels Castellers de Barcelona, amb el qual s’incorporaven al cada cop menys selecte grup de colles de gamma extra. El van fer, a més, amb una sola enxaneta. També van completar la seva millor actuació amb 3 i 4 de 9, i pilar de sis carregat. Els Castellers de Sabadell van fer la clàssica de vuit (3 i 4 de 8 i torre de set).\nLa diada es va allargar molt sobretot pels molts peus desmuntats que hi va haver.


Un autobús i un cotxe topen a Cardona - Regió7 :: El Diari de la Catalunya Central\nUn autobús i un cotxe topen a Cardona\nL'incident ha passat a l'avinguda del Rastrillo. Un cotxe aparcat ha patit desperfectes\nredacció | manresa 22.02.2020 | 11:47\nUn autobús i un cotxe han topat aquest dissabte al matí a l'avinguda del Rastrillo de Cardona. No hi ha hagut ferits. Els fets han passat cap a 1/4 de 9 del matí. De retruc, un vehicle que hi havia aparcat a la zona ha patit desperfectes. Els Bombers han hagut d'intervenir per netejar la calçada, ja que l'autocar ha perdut líquid congelant.\nEls bombers també van haver d'intervenir divendres a la nit en un incendi en un habitatge del passatge Sant Joan de Manresa. Una manta elèctrica va cremar tot un llit. Quatre dotacions dels Bombers van intervenir per apagar el foc. Quan van arribar els veïns ja eren fora de l'habitatge. Un cop extingides les flames es va ventilar l'habitatge i els veïns ja hi van poder tornar.\nAvinguda del Rastrillo\nPassatge Sant Joan de Manresa


L'associació Somriures valents fa una donació de 30.000 euros a l'Hospital Sant Joan de Déu Barcelona\nMaria Jesús Estruch, presidenta de l'associació Somriures valents, va lliurar el xec simbòlic a la doctora Cecilia Giménez.\nL’associació Somriures Valents mostra un cop més, amb una donació de 30.000 euros, la seva implicació i la seva lluita sense treva per avançar en la cura i els tractaments de la distròfia de Duchenne i Becker.\nL'entitat, creada pe familiars d'infants i joves que pateixen aquestes malalties neuromusculars, ha aportat 130.000 euros des de l’any 2016 destinats a la recerca d’aquesta malaltia, que lidera la doctora Cecilia Giménez. Des de la seva creació, l'associació ha organitzat i impulsat diverses activitats solidàries per obtenir fons que ens permetin continuar investigant.\nLes distròfies musculars de Duchenne i Becker són malalties neuromusculars minoritàries, hereditàries i degeneratives, que actualment no tenen cura, i que pateixen 1 de cada 4000 infants. Es tracta de la malaltia neuromuscular més freqüent i severa en la infància, que provoca una deficiència muscular progressiva i ràpida que causa discapacitat física, complicacions respiratòries i cardíaques.\n2019-11-04 L'associació Somriures valents, un gran pilar per a la recerca de la distròfia de Duchenne


Casa gran de 4 habitacions amb jardí a Pont Major | Monapart\nHomeHabitatges a GironaCasa gran de 4 habitacions amb jardí a Pont Major\nCasa gran de 4 habitacions amb jardí a Pont Major\n505m24 habitacions3 banys\nEls guardians del jardí\nDiu la mitologia grega que la deessa Hera tenia el Jardí de les Hespèrides, on hi vivien les nimfes hespèrides i l´arbre de la vida, amb les seves pomes daurades que atorgaven la immortalitat. Hera hi va posar un drac de cent caps, Ladó, que mai no dormia perquè guardés aquelles preuades pomes...\nSegur que si mires amb atenció el jardí des de la finestra de dalt podràs veure com les nimfes volten pel jardí, cuidant els arbres i cantant prop del petit estany. Podràs escollir quin és el teu arbre de la vida, de racons bonics no te´n faltaran. Però hauràs de baixar i endinsar-te en el jardí per trobar on es troba amagat el teu guardià, segurament enmig del fullatge, esperant la teva arribada. No t´estranyi si mentre busques et ve a visitar un gat preciós: ve a fer el relleu i donar la benvinguda al teu Ladó personal.\nLa casa consta de tres plantes, amb una superfície construïda total de 505 m2, 156 m2 dels quals s´han de rehabilitar.\nLa planta baixa té una gran sala-menjador amb llar de foc, un espai d´estudi, la cuina, un bany i el rentador, amb accés des del jardí.\nA la planta primera hi ha quatre habitacions dobles molt àmplies –una d´elles amb bany privat–, un petit estudi i un bany.\nUna escala interior dona accés a la segona planta, que cal rehabilitar, amb una superfície construïda de 156 m2.\nEl jardí és llarg i frondós, amb racons molt bonics: una pèrgola vegetal, un petit estany, petites escultures, parterres que condueixen el passeig pel jardí…\nLa casa és centenària i té elements arquitectònics molt interessants: les voltes al sostre, l´escala noble de fusta amb lluernari, el mosaic hidràulic de la planta pis, les voltes d´aresta al distribuïdor de les habitacions, elements de pedra originals a la façana…\nEl jardí té un accés a la part posterior per als vehicles.\nEl barri té el CAP, un centre cultural, una biblioteca pública, el pavelló esportiu, el camp de futbol, una llar d´infants i dues escoles.\nPer la part del darrera hi passa el riu Ter, amb molta vegetació a la seva llera i amb un carril bici que el ressegueix i permet arribar al centre de Girona en pocs minuts.\nÉs fàcil d’imaginar la vida de la família nombrosa que va viure entre aquestes parets, amb els fills voltant per la casa i sobretot gaudint del jardí, amb trobades familiars a la gran sala, habitacions generoses on passar-hi hores, amagatalls secrets a la planta superior...\nL´escala principal és un element especial dins la casa: és ampla, de fusta, té un lluernari central i arriba al distribuïdor noble de la planta pis, guarnit amb pilars i voltes d'aresta.\nEl jardí convida a passar-hi llargues estones: prenent un cafè a la taula del racó sota les heures, llegint tranquil·lament a l´ombra de la glicina de la pèrgola, prenent el sol al costat de l´estany, jugant a fet i amagar enmig dels arbres, treballant l´hort del darrera…


Sant Fost presenta l'avanç del pla per integrar-se al Parc de la Serralada de Marina - somSantFost\nSant Fost presenta l'avanç del pla per integrar-se al Parc de la Serralada de Marina\nEstà previst que l'aprovació definitiva del pla es faci el setembre de l'any que ve, després que el ple santfostenc li doni llum verda\nDimecres, 22 de juny de 2022 | 11:08h\nL'Ajuntament va presentar dijous passat al veïnat l'avanç del Pla Especial de protecció i millora del sector nord del Parc de la Serralada de Marina. La proposta arriba després de tres anys de feina i suposarà regularitza la situació contradictòria del municipi de Sant Fost que tot i estar integrat en el Consorci del Parc de la Serralada de Marina no disposa del planejament urbanístic adequat que el vincula.\n"El que plantegem és que el procés d'incorporar-se al Parc de la Serralada de Marina sigui un procés que vagi de la mà de les entitats i de la ciutadania del poble, per això hem fet aquesta trobada", deia el regidor de Medi Ambient, Alberto Bastida, qui, per altra banda, també explicava que paral·lelament s'ha engegat a través de la plataforma de participació ciutadana de l'Ajuntament un procés participatiu perquè la gent també pugui fer consultes.\nPer la seva banda, la directora del Parc de la Serralada de Marina, la Cinta Pérez, explicava quin ha estat el procés per incloure Sant Fost al parc: "Hi havia dues maneres de fer-ho, una era fer una revisió del pla actual i incloure Sant Fost, la qual era molt més feixuga, perquè suposava revisar l'àmbit de tots els municipis i l'altra era fer un pla especial només per Sant Fost amb la mateixa filosofia", que és el que s'ha acabat fent. D'aquesta manera el Parc comptarà amb dos plans especials de protecció i millora, el del sud de la Serralada de Marina i el del nord, sent aquest últim el de Sant Fost.\nPérez també recorda que aquest pla és una eina de gestió que el que pretén és poder "gestionar el sòl no urbanitzable d'aquest territori per delegació de l'Ajuntament, que és qui continua tenint totes les competències", deixant clar que el pla especial no substitueix en cap cas, el que determina el POUM de Sant Fost.\nUn any per a la seva aprovació\nEntre les funcions bàsiques del pla hi ha la conservació del patrimoni natural i cultural amb seguiments ecològics i estudis; el manteniment i la senyalització dels camins; subvencions a activitats que es duen a terme al parc o la millora d'equipaments, entre altres. Pel que fa als terminis, es preveu que el novembre d'enguany es faci una aprovació inicial del pla, el juliol del 2023 el ple de Sant Fost doni llum verda a l'aprovació provisional i la definitiva sigui el setembre de l'any vinent en la de Comissió Territorial d'Urbanisme de l'Arc Metropolità.


Protesta per la persistència del tancament fronterer de passos ancestrals del Pirineu Oriental – Anarquia Catalunya 🏴\nProtesta per la persistència del tancament fronterer de passos ancestrals del Pirineu Oriental\nObrim passos fronterers\nMolta gent es van manifestar ahir al matí al coll de Banyuls contra el bloqueig fronterer de passos de muntanya que el Govern francès manté davant la incomprensió general\nTRAMUNTANA VERMELLA MAIL Banyuls de la Marenda (Albera marítima, Costa Vermella, Rosselló, comtat de Peralada) 07/06/2021.- Durant la concentració d’ahir diumenge al coll de Banyuls, al paratge de Pils, entre el terme de Rabós d’Empordà (Albera, Alt Empordà, comtat de Peralada) i el de Banyuls de la Marenda (Albera marítima, Costa Vermella, Rosselló, comtat de Peralada) hi van haver parlaments i actuacions musicals, en un acte presentat per l’exalcalde de Banyuls de la Marenda Pere Vega.\nLlegim al diari El Punt Avui que un gran nombre de persones van concentrar-se ahir al matí al coll de Banyuls convocats per la plataforma Esborrem la Frontera, arran de la persistència de l’Estat francès de mantenir tancats diversos camins i carreteres que connecten el Rosselló, el Vallespir i l’Alta Cerdanya amb la Cerdanya i l’Alt Empordà.\nLa concentració al coll de Banyuls va aplegar diversos alcaldes de cadascun dels vessants pirinencs, que van manifestar unànimement la seva estranyesa davant la persistència del tancament decretat per l’Estat francès el 5 de gener passat i que es manté en la majoria de colls –només es va obrir Costoja (Alta Garrotxa, Alt Vallespir, Vallespir, comtat de Vallespir) fa unes setmanes– amb una insistència poc racional. Van participar en la protesta el diputat de la CUP-G Dani Cornellà i la diputada Montse Bassa i el senador Jordi Martí, d’ERC. La proximitat d’eleccions departamentals i regionals a l’Estat francès feia preveure, entre alguns dels assistents, que no hi haurà obertura abans del 28 d’aquest mes.\nEn alguns dels alcaldes, com el de Cervera de la Marenda, Christian Grau, es descobria com la seva comprensió inicial pel tancament decretat al gener es convertia en incomprensió veient la persistència: “Penso que el Govern ho va fer com a mitjà de protecció de cada banda. Ara, però, molta gent està vacunada i es pot mostrar la PCR. La gent de Banyuls i Espolla haurien de poder anar i venir. Ara la mesura hauria de ser aixecada, ja no té sentit.” Grau assegurava que aquest pas ha de ser obert “per relacionar-nos amb els germans de la Catalunya Sud“. També es mostrava contrari a mantenir el tancament l’alcalde de Cotlliure (Albera marítima, Costa Vermella, Rosselló, comtat de Rosselló), Guy Llobet, que defensava l’obertura immediata de fronteres.\nPer l’alcalde d’Espolla (Albera, Alt Empordà, comtat de Peralada), Carles Lagresa, la concentració d’ahir es justificava per denunciar que “en ple segle XXI es tinguin fronteres tancades“: “Aquest és un pas transfronterer que connecta pobles veïns com són Espolla i Banyuls, que fan molta activitat junts.” Lagresa es queixava també de la manera de tancar: “Fa quatre dies hi havia blocs de formigó al mig de la carretera i ara pedres, no entenc la decisió de l’Estat francès. Ho justificaven per evitar el tràfic il·legal de persones, per seguretat de cara al terrorisme, quan, de fet, hi ha més controls quan és obert que ara. Ara es pot passar amb moto, amb bicicleta i a peu, i ningú controla res.”\nJosep Maria Tegido-Mallart, membre del col·lectiu per l’obertura dels passos de frontera, assegurava ahir que l’Estat francès té un problema de transparència en aquesta qüestió: “L’argumentació del perquè es va tancar no és gens clara i, per tant, tampoc podem tenir una idea clara de quan s’obrirà.” I indicava, d’altra banda, que el prefecte és qui ha de prendre la decisió de treure tots aquests “entrebancs del mig de la carretera, el més aviat possible“.\nDimecres passat l’alcalde de Banyuls de la Marenda, Jean Michel Solé, va rebre la notificació de la Prefectura que podia fer treure els blocs de formigó que impedien el pas pel coll de Banyuls. “Aquesta setmana –deia– vam tenir una alegria i una desil·lusió. Ja havíem comunicat al prefecte que hi hauria una manifestació i li vaig demanar que si havien d’obrir el coll d’aquí a dues setmanes era millor obrir-lo ara i ja evitaríem aquesta trobada amb molta gent.” La proposta es va acceptar i li van comunicar “que es podria obrir“: “Per això vaig enviar operaris de l’Ajuntament a treure els blocs de formigó. Però van trucar-me al cap d’unes hores dient que era «un error» i que el govern francès deia que calia tancar-lo, i per això vam haver de pujar a tancar-lo altre cop.”\nL’alcalde d’Espolla, Carles Lagresa, qualificava de surrealista el canvi d’opinió de la Prefectura. “No ho acabem d’entendre. No tenim ni data ni perspectiva. Sabem que hi ha eleccions departamentals a l’Estat francès; no vull pensar que mantenir el tancament pugui ser una mesura electoralista i que després de les eleccions acabin obrint la frontera. No tindria cap sentit, tot plegat“, manifestava incrèdul.\nJornada reivindicativa al Pont del Riu Major per la reobertura dels passos fronterers secundaris del Pirineu Oriental, convocada el diumenge 14 de març pel Col·lectiu per a l’obertura dels passos fronterers Blocs de formigó per tancar al Pirineu Oriental cinc passos fronterers secundaris dels convencionals El Govern francès tanca alguns passos menors del Pirineu Oriental entre el Principat i Catalunya Nord Clam dels pobles transfronterers de l’Alt Empordà i el Vallespir perquè el Govern francès reobri la circulació al passos secundaris del Pirineu Oriental ERC també reclama la reobertura de cinc passos fronterers secundaris al Pirineu Oriental Protesta al coll de Banyuls contra el tancament de passos fronterers entre Catalunya Nord i Sud Diumenge 14 de març (11:00h): Trobada per l’obertura de passos fronterers secundaris del Pirineu Concentració solidària al coll de Banyuls per denunciar el tancament policial dels passos de la frontera pirinenca i en defensa del pas dels migrants Les cinc estacions d’esquí del Pirineu Oriental es fan enrere i no obriran el 9 de desembre Frontera del Pirineu Oriental: el Govern francès imposa les primeres sancions a la seva conciutadania que entren en territori francès sense una prova de PCR negativa de menys de 72 hores La ministra González Laya demana paciència als pobles de l’Alt Empordà amb els passos fronterer secundaris tancats El Govern de la Generalitat anuncia el tancament perimetral de la Cerdanya i el Ripollès a causa de la pandèmia de covid-19 a ambdues comarques del Pirineu